Miljoene dollars nodig ná tifoon verwoesting saai | Nuus24
Manila – Die Verenigde Nasies het Maandag vir $65 miljoen (sowat R560 miljoen) se noodfondse vir die duisende slagoffers van Tifoon Bopha in die Filippyne gevra.Die tifoon het minstens 647 lewens geëis, hoofsaaklik weens kitsvloede en modderstortings.Die VN sê noodfondse is dringend nodig om kos, water en noodskuilings aan sowat 480 000 mense te verskaf in die nadraai van die ramp.Die geld sal ook aangewend word om die landbousektor te rehabiliteer.“Boere in Mindanao, een van die armste dele van die Filippyne, se oeste is vernietig,” het die VN in ‘n verklaring gesê.“Duisende mense kan nou glad nie vir hulle families sorg nie.”Minstens 780 mense word nog vermis ná die tifoon verlede week die suide van die land getref het.– Volg Nuus24 op Twitter - Sapa-DPA
Lees meer oor: filippyne | verenigde nasies | tifone VOLGENDE OP NUUS24X